《清时奏最卷赠鲁子与司理报政》
明代·陈吾德

万户讴声动海隅，荐书奏最入天衢。座间独运成风手，掌上长悬照夜珠。

人似碧霄孤鸑下，心如明镜一尘无。中牟旧业君方驾，谁逐骅骝并过都。

作者简介：（1528—1589）明广东归善人，字懋修，号有斋，一作省斋。嘉靖四十四年进士。授行人。隆庆三年擢工科给事中，以谏市珍宝斥为民。神宗即位，起兵科。万历元年进右给事中。张居正当国，谏官言事必先请，吾德独不往、寻屡以事力争，益忤居正，出为饶州知府。御史承风借端诬劾，谪马邑典史。又劾其莅饶时违制讲学，除名为民。居正死，起官，终湖广佥事。有《谢山存稿》。